CELEX: 31999D0252
Language: hr
Date: 1999-03-26 00:00:00
Title: 1999/252/EZ: Odluka Komisije od 26. ožujka 1999. o izmjeni Odluke 93/197/EEZ o uvjetima zdravlja životinja i veterinarskom certificiranju za uvoz registriranih kopitara i kopitara za rasplod i proizvodnju (priopćena pod brojem dokumenta C(1999) 754)  Tekst značajan za EGP

03/Sv. 41
            
            
               HR
            
            
               Službeni list Europske unije
            
            
               128
            
         31999D0252
   
               L 096/31
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 26. ožujka 1999.
   o izmjeni Odluke 93/197/EEZ o uvjetima zdravlja životinja i veterinarskom certificiranju za uvoz registriranih kopitara i kopitara za rasplod i proizvodnju
   (priopćena pod brojem dokumenta C(1999) 754)
   (Tekst značajan za EGP)
   (1999/252/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Aktom o pristupanju Austrije, Finske i Švedske, a posebno njezine članke 14.,15. stavak (a), i 16.,
   
               (1)
            
            
               budući da se Odlukom Komisije 93/197/EEZ (2), kako je zadnje izmijenjena Odlukom 1999/236/EZ (3), utvrđuju uvjeti zdravlja životinja i veterinarsko certificiranje za uvoz registriranih kopitara i kopitara za rasplod i proizvodnju;
            
         
               (2)
            
            
               budući da je stavak (d) poglavlja III. zdravstvenih certifikata A, B, C, D i E iz Priloga II. Odluci 93/197/EEZ izmijenjen Odlukom 93/510/EEZ (4) kako bi se u Zajednicu omogućio uvoz registriranih kopitara i kopitara za rasplod i proizvodnju iz trećih zemalja prije nego istekne rok od 90 dana koliko prema zahtjevu moraju kopitari proboraviti prije otpreme, ako su ti kopitari u navedenom razdoblju uvezeni izravno iz država članica u zemlju otprematelja;
            
         
               (3)
            
            
               budući da nije usklađen tekst izjave vlasnika ili zastupnika vlasnika životinje iz porodice kopitara; budući da stoga, zbog veće jasnoće, tekst u izjavi treba uskladiti s tekstom stavka (d) poglavlja III. u zdravstvenim certifikatima A, B, C, D i E iz Priloga II.;
            
         
               (4)
            
            
               budući da Odluku 93/197/EEZ treba u skladu s tim izmijeniti;
            
         
               (5)
            
            
               budući da su mjere predviđene ovom Odlukom u skladu s mišljenjem Stalnog odbora za veterinarstvo,
            
         DONIJELA JE OVU ODLUKU:
   Članak 1.
   Točka 2. izjave vlasnika, ili zastupnika vlasnika, životinje iz certifikata o zdravlju životinja A, B, C, D i E Priloga II. Odluci 93/197/EEZ se mijenja i glasi:
   
      
                  „2.
               
               
                  Životinja je ili ostala u …
                  (zemlja izvoznica)
                  od rođenja (3), ili je izravno uvezena iz neke od država članica Europske zajednice tijekom proteklih 90 dana (3), ili je u zemlju izvoznicu ušla najmanje 90 dana prije davanja ove izjave (3).”
               
            
   Članak 2.
   Ova je Odluka upućena državama članicama.
   
      Sastavljeno u Bruxellesu 26. ožujka 1999.
      
         
            Za Komisiju
         
         Franz FISCHLER
         
            Član Komisije
         
      
   
   
      (1)  SL L 224, 18.8.1990., str. 42.
   
      (2)  SL L 86, 6.4.1993., str. 16.
   
      (3)  SL L 87, 31.3.1999., str. 13.
   
      (4)  SL L 238, 23.9.1993., str. 44.